ઘરથી નોર્થવિક પાર્ક હોસ્પિટલ બહુ દૂર નહોતી અને ઇસ્ટરની બેંક હોલી-ડે હોવાથી બસની ફ્રિકવન્સી પણ ઓછી હતી એટલે પ્રિન્શુએ ચાલીને જવાનું નક્કી કર્યું. તેના પેટના નીચેના ભાગમાં, કિડનીની આસપાસના ભાગમાં તેને દુખાવો થયે રાખતો હતો. બે અઠવાડિયાં પહેલા તે તેના ડૉકટર પાસે પણ જઈ આવી હતી. ડૉકટરને પ્રાથમિક તપાસથી સંતોષ ન થયો માટે તેમણે પ્રિન્શુને નોર્થવિક પાર્ક હોસ્પિટલમાં અલ્ટ્રા સાઉન્ડ સ્કેનિંગની અપોઈન્ટમેન્ટ આપી હતી.